મુંબઈઃ સંયુક્ત આરબ અમિરાત (યુએઈ)ન ટીમ જ્યારે ભારત સામે રમી રહી હતી ત્યારે એક ખેલાડી એવો હતો, જે ભારતીય હોવા છતાં ભારતને હરાવવા ઇચ્છતો હતો. એ ખેલાડી હતો યુએઈનો વિકેટકીપર- બેટ્સમેન સ્વપ્નિલ પાટીલ, જે બાળપણમાં મુંબઈની અંડર-૧૪ અને અંડર-૧૯ ટીમમાં અજિંક્ય રહાણે સાથે રમી ચૂક્યો છે. ત્રણ વર્ષ સુધી મુંબઈની રણજી ટીમના સંભવિતોમાં નામ હોવા છતાં તક ના મળી તો તેણે યુએઈની વાટ પકડી. જોકે ગઈ કાલે ભારત સામે રમાયેલી મેચમાં કોઈ કમાલ ના કરી શક્યો અને માત્ર એક રન બનાવીને આઉટ થઈ ગયો.